Il-lista tal-ġurati ma kinitx ippubblikata fuq il-Gazzetta tal-Gvern kif titlob il-liġi Ġuri dwar qtil li kellu jibda llum kellu jiġi postpost fl-aħħar minuta wara żball amminstrattiv bi-lista tal-ġurati. Il-ġuri kellu jkun pospost għal data li għad trid titħabbar hekk kif il-lista tal-ġurati potenzjali ma kinitx ippubblikata fuq il-Gazzetta tal-Gvern. Madwar 150 membru tal-pubbliku kellhom jgħaddu mill-iscreening inizzjali biex minnhom jiġu magħżula dawk li kellhom ikunu l-ġurati f’dan il-ġuri. Dawn kellhom jiġu magħżula llum stess. L-Imħallef Consuelo Scerri Herrera ħarġet digriet tard ilbieraħ filgħaxija biex tinforma li l-ġuri ġie pospost u talbet investigazzjoni dwar dan il-każ. Il-każ huwa dwar il-qtil taż-żagħżugħ ta’ 26 sena Roderick Grech li kien seħħ f’Marzu tal-2017 fin-Naxxar. Grech kien inqatel b’daqqiet ta’ sikkina. Intant, diversi persuni li setgħu jiġu magħżula bħala ġurati kienu laħqu waslu l-Qorti dalgħodu.